b'\n_START_ARTICLE_\nRauhanjuna\n_START_PARAGRAPH_\nRauhanjuna oli suomalaisten taiteilijoiden rauhankampanja, joka toteutettiin kev\xc3\xa4\xc3\xa4ll\xc3\xa4 1982. Rauhanjuna k\xc3\xa4vi parillakymmenell\xc3\xa4 paikkakunnalla ja pys\xc3\xa4htyi esitysten ja keskustelutilaisuuksien ajaksi rautatieasemilla. Mukana oli yhteens\xc3\xa4 satoja taiteilijoita kaikilta taiteen aloilta. _NEWLINE_Rauhanjunan tarkoituksena oli rauhankasvatuksen tukeminen ja vastustaa ydinasevarustelua: Asevarustelu oli presidentti Ronald Reaganin takia saavuttanut Euroopassa valtaisat mittasuhteet._NEWLINE_M. A. Numminen teki singlen Sota on rahaa  Rauhanjuna-kiertueen ohjelmistoon.  _NEWLINE_Veikko Huovinen kirjoitti oman n\xc3\xa4kemyksens\xc3\xa4 Rauhanjunasta kokoelmassa Ymp\xc3\xa4rist\xc3\xb6ministeri. Siin\xc3\xa4 pariskunta l\xc3\xa4htee katsomaan Rauhanjunaa kuin Matti ja Liisa rautatiet\xc3\xa4 konsanaan Juhani Ahon teoksessa. Samainen Rauhanjuna p\xc3\xa4\xc3\xa4tyi my\xc3\xb6s Huovisen kirjoittamaan ja Pauli Virtasen ohjaamaan 10-osaiseen tv-sarjaan Lyhyet erikoiset yhdeksi osaksi.  Eppu Normaalin kappaleessa Terve vaan ja onnea, joka julkaistiin Tie vie -albumilla vuonna 1982, kerrotaan my\xc3\xb6s rauhanjunasta ironiseen s\xc3\xa4vyyn._NEWLINE_Rauhanjuniksi on kutsuttu useita junia, joilla solidaarisuutta osoittavat suuret ryhm\xc3\xa4t ovat matkustaneet kriisialueille tai suuriin kansainv\xc3\xa4lisiin rauhankokouksiin. Samaan henke\xc3\xa4 nimen puolesta on Pasilassa toimivan Rauhanaseman perustamisessa 1986.\n_START_SECTION_\nAiheesta lis\xc3\xa4\xc3\xa4\n_START_PARAGRAPH_\nPertti Hietanen, Matti Rinne: Taiteilijoiden rauhanjuna - valokuvakirja. 1982. ISBN 9519940782'